A BIZOTTSÁG HATÁROZATA
(2004. június 21.)
a Közösségben a legrászorulóbb személyek intervenciós készletekből származó élelmiszerekkel való ellátása érdekében a 2004-es évi költségvetés terhére a tagállamok megfelelő forrásokkal való ellátására vonatkozó terv elfogadásáról szóló 2003/903/EK határozat módosításáról
(Az értesítés a C(2004) 2326. számú dokumentummal történt)
(2004/529/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kijelölt szervezeteknek az intervenciós készletekből származó élelmiszerekkel a Közösség legrászorulóbb személyei számára történő szétosztás céljából történő ellátására vonatkozó általános szabályok megállapításáról szóló, 1987. december 10-i 3730/87/EGK tanácsi rendeletre (1) és különösen annak 6. cikkére,
tekintettel az euróval kapcsolatos agromonetáris szabályok megállapításáról szóló, 1998. december 15-i 2799/98/EK tanácsi rendeletre (2) és különösen annak 3. cikkének (2) bekezdésére,
mivel:
(1)
A Közösség legrászorulóbb személyeinek az intervenciós készletekből származó élelmiszerekkel történő ellátására vonatkozó részletes szabályok megállapításáról szóló, 1992. október 29-i 3149/92/EGK bizottsági rendelet (3) 2. cikkének megfelelően a Bizottság a 2003/903/EK határozattal (4) elfogadta a 2004-es költségvetési évben rendelkezésre álló forrásokból finanszírozandó elosztási tervet. A terv különösen megállapítja az intézkedést alkalmazó minden egyes tagállamra vonatkozóan a terv rá eső részének végrehajtására rendelkezésre álló maximális pénzügyi forrásokat, valamint az intervenciós hivatalok által tárolt készletekből lehívandó minden egyes típusú termék mennyiségét.
(2)
Helyénvaló a 2004-es tervet oly módon kiigazítani, ami lehetővé teszi Lengyelország részvételét ebben a közösségi intézkedésben. A kiigazításnak ki kell terjednie egyrészről a pénzügyi források és az intervenciós készletekből lehívandó termékek elosztására, másrészről a módosított terv végrehajtásának lehetővé tétele érdekében a Közösségen belüli átutalásoknak a 3149/92/EGK rendelet 7. cikkében meghatározott feltételek szerinti engedélyezésére.
(3)
Az ebben a határozatban megállapított intézkedések megfelelnek valamennyi érintett bizottság véleményének,
ELFOGADTA EZT A RENDELETET:
1. cikk
A 2003/903/EK határozat az alábbiak szerint módosul:
1.
az I. melléklet helyébe az ezen határozat I. mellékletében szereplő szöveg lép;
2.
a II. melléklet helyébe az ezen határozat II. mellékletében szereplő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2004. június 21-én.